စိန် အမှောင်၊ ကြောင် အလင်း

စိန် အမှောင်၊ ကြောင် အလင်း သည် မြန်မာဆိုရိုးစကား ဖြစ်သည်။

အဓိပ္ပာယ်

စိန် အမှောင်၊ ကြောင် အလင်း ဆိုသည်မှာ စိန်သည် အလင်းရောင် အားနည်းသော နေရာတွင် ပိုမိုတောက်ပပြီး ကြောင်ကျောက် (cat's eye gemstone) သည် အလင်းရောင်များသော နေရာတွင် ပိုမိုတောက်ပသည်ဟု ဆိုလိုသည်။ ဤဆိုရိုးစကားသည် စိန်နှင့် ကြောင်ကျောက်တို့၏ အလင်းပြန်မှု ဂုဏ်သတ္တိများ ကွဲပြားခြားနားပုံကို ဖော်ပြသည်။

   စိန် အမှောင်: စိန်သည် အလင်းရောင်ကို အတွင်း၌ ဖမ်းယူကာ ပြန်လွှတ်နိုင်သော ဂုဏ်သတ္တိရှိသည်။ အလင်းရောင် အားနည်းသော နေရာတွင်ပင် စိန်၏ တောက်ပမှုနှင့် အရောင်အဝါကို ထင်ရှားစွာ မြင်တွေ့နိုင်သည်။
   ကြောင် အလင်း: ကြောင်ကျောက်တွင် အလင်းတန်းတစ်ခု ဖြတ်သွားသကဲ့သို့ ထင်ရသော အလင်းပြန်မှုမျိုး ရှိသည်။ ထိုအလင်းတန်းကို အလင်းရောင်များသော နေရာတွင် ပိုမိုထင်ရှားစွာ မြင်တွေ့နိုင်သည်။

ဤဆိုရိုးစကားသည် ရတနာများ၏ ဂုဏ်သတ္တိများကို လေ့လာစောင့်ကြည့်ခြင်းမှ ပေါ်ပေါက်လာသော ရှေးခေတ် မြန်မာလူမျိုးတို့၏ အသိပညာကို ထင်ဟပ်စေသည်။

ကိုးကားချက်များ

   စိန်ကု ိအမှောင်၊ ကြောင်ကို အလင်း၊ မင်းကိုအကြိုက်၊ လိုရာလိုက်လျက်၊ [၁၂၆၆] မဃ ၃၆၇။
   စိန် အမှောင်၊ ကြောင် အလင်း ဟူသောစကားအရ စိန်ကောင်း တစ်လုံး ကို အနည်းငယ် အလင်းရောင်မှ ကွယ်၍ ကြည့်သောအခါ ပြိုးခနဲ ပြက်ခနဲ နှင့် မီးတောက်သလို တောက်ပလေသည်။ [၁၃၁၅] စာဗိမာန်၊ ၂၊ ၇။ ၄၇။
   ကြောင်ကျောက်များကို နေရောင်အလင်းရောင်နှင့် ကြည့်ပါက ကြိုးများ ပို၍ မြူးထူးတောက်ပခြင်းကို အကြောင်းပြု၍ ကျောက်ကုန်သည်များက စိန်အမှောင်၊ ကြောင် အလင်းဟူ၍ ဆိုရိုးစကား ရှိပါသည်။ [၁၃၃၃] ကျောက်မျက် ရတနာ။ ၂၁၃။

ကိုးကား

Category:မြန်မာဆိုရိုးစကားများ